CELEX: 62019TN0487
Language: sl
Date: 2019-07-08 00:00:00
Title: Zadeva T-487/19: Tožba, vložena 8. julija 2019 – CU/Odbor regij

2.9.2019   
            
            
               SL
            
            
               Uradni list Evropske unije
            
            
               C 295/81
            
         
      Tožba, vložena 8. julija 2019 – CU/Odbor regij
      (Zadeva T-487/19)
      (2019/C 295/107)
      Jezik postopka: francoščina
      
         Stranki
      
      
         Tožeča stranka: CU (zastopnika: S. Orlandi in T. Martin, odvetnika)
      
         Tožena stranka: Odbor regij
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  sklep z dne 18. oktobra 2018, s katerim je bil zmanjšan množitelj, ki se uporablja za izračun plače tožeče stranke po njenem napredovanju v razred AD 14 v napredovalnem obdobju 2018, razglasi za ničen;
               
            
                  —
               
               
                  Odboru regij naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: kršitev člena 44 Kadrovskih predpisov za uradnike Evropske unije (v nadaljevanju: Kadrovski predpisi) v povezavi s členom 7(7) Priloge XIII h Kadrovskim predpisom, ker se z izpodbijanim sklepom posega v pridobljeno pravico tožeče stranke do povišanja množitelja, ki se uporablja za izračun njene plače in ustreza vrednosti samodejnega povišanja v stopnji.
               
            
                  2.
               
               
                  Drugi tožbeni razlog: z izpodbijanim sklepom se kršita temeljna pravica do enakega obravnavanja in načelo sorazmernosti, ker se dva uradnika z enako uspešnostjo in delovno dobo, ki napredujeta istega dne, obravnavata različno.
               
            
                  3.
               
               
                  Tretji tožbeni razlog: poseg v legitimno pričakovanje tožeče stranke, da se bo vrednost povišanja v stopnji, ki je bila pridobljena samodejno, ohranila po poznejšem napredovanju, ker je do zmanjšanja množitelja prišlo deset mesecev po prvotnem aktu.